એલ ચાપો પરથી અત્યાર સુધીમાં કોઈ ફિલ્મ ભલે ન બની હોય, પરંતુ તેની લાઇફ-સ્ટોરી કોઈ થ્રિલિંગ ફિલ્મથી જરાય કમ નથી. મેક્સિકોના લા ટુનામાં એક ગરીબ પરિવારમાં ચાપો જન્મેલો. તેની જન્મતારીખ વિશે જાણકારોમાં બે અભિપ્રાય છે, એ પ્રમાણે તે અત્યારે ૫૮ વર્ષનો અથવા તો ૬૧ વર્ષનો હોઈ શકે છે. એલ ચાપો વાસ્તવમાં તે મોટો થયા પછી તેને મળેલું ઉપનામ છે. તેનું સાચું નામ જોકિન આર્કિવાલ્ડો ગઝમૅન લોએરા છે. પરંતુ મોટો થયા પછી તેની હાઇટ જોઈએ એટલી વધી નહીં અને પાંચ ફીટ ૬ ઇંચ પર અટકી ગઈ. એટલે તેને એલ ચાપો નામ મળી ગયું. મેક્સિકન ભાષામાં એલ ચાપો એટલે બાંઠિયો. હવે તે અલ ચેપો ગઝમૅન તરીકે ઓળખાય છે.